Филармониядә “Республика байлыгы” проекты тәкъдим ителәчәк

	Татар дәүләт филармониясенең “Республика байлыгы” дип аталган өр-яңа музыкаль проекты Республикабызның күп кенә шәһәрләрендә бик уңышлы узды. 12 октябрьдә 18:30 сәгатьтә Филармониянең концерт залында әлеге музыкаль проект тәкъдим ителәчәк.	 Проект җитәкчесе - Татарстан Республикасының халык артисты Вил Усманов. Татар эстрадасы йолдызлары һәм филармония солистлары тамашачыларга зур музыкаль бәйрәм әзерләде. Катнашалар: Резеда Галимова, Артур Исламов, Гөлнара Байназарова, Илгиз Зәкиев, Алисә Мамина, Алмас Хөсәенов һәм “Казан нуры” оркестры. Сәнгать җитәкчесе - Татарстан Республикасының халык артисты Рәсим Ильясов.  Концертны алып баручы Алсу Мөлекова. Концертта Р.Яхин, С.Садыкова, М.Музафаров, С.Сәйдәшев һ.б бөек композиторларның танылган җырлары яңгырыячак. Гаҗәеп чарадан читтә калмагыз! 
	---	
Татар дәүләт филармониясе

	№ --- | 19.09.2023	


